Herefordshire

**Herefordshire** skraćeno *Herefs* (čita se *Herefordšir*)  je historijski i ceremonijalni county i 
unitarna jedinica na zapadu Engleske.

## Geografija

Herefordshire  leži u regiji Zapadni Midlands, ima površinu od 2,182 km², na kojoj živi 183,477 stanovnika.

Herefordshire sa  sjevera graniči sa Countyem Shropshire, sa istoka sa Countyem Worcestershire, sa jugoistoka sa Countyem Gloucestershire i sa  zapada i  jugozapada sa Walesom,

Grad Hereford, u centru Herefordshira je administrativni centar.

Teritoriji historijskog i današnjeg countya ponešto se razlikuju, U Historijskom Herefordshiru bili su i manji dijelovi koji danas pripadaju Shropshiru ali je zauzvrat dobio dvije parohije Worcestershira.

Teren Shropshira oplakuje rijeka Wye i njene pritoke. Na istoku brežuljci Malvern, poneki viši i od 400 metara formiraju granicu s Countyem Worcestershire. Duž jugoistoka leži visoravan Forest of Dean, a na zapadu duž velške granica|granice]], proteže se pješčenjački masiv Black Mountains, čija brda dosežu i do 670 metara nadmorska visina|nadmorske visine]].

## Historija
Herefordshire ima nekoliko značajnijih prahistorijskih nalazišta, a to su; Sutton Walls, Croft Ambrey, Herefordshire Beacon i Leintwardine. Tokom 7. vijeka Zapadni Sasi prešli su rijeku Severn i zauzeli Herefordshire, koji je ležao između Walesa i Kraljevstva Mercija. U 8. vijeku kralj Offa produžio je mercijansku granicu do rijeka Wye u Herefordshiru, koju je zatim učvrstio zemljanim bedemom Offa's Dyke čiji su fragmenti još uvijek vidljivi kod Moorhamptona i blizu Kingtona. Herefordshire vjerojatno nastao kao shire za vladavine engleskog kralja Ethelstana (vladao 925.-939.).

Herefordshire je bio poprište stalnih graničnih sukoba između velškog kralja Gruffydda ap Llywelyna, i  anglosaksonskog kralja Harold Godwinsona (kasniji Harold II), čiji se feud protezao i na Herefordshire, on je svoju vlast uspio potpuno povratiti - 1063.

Richard’s Castle na sjeveru i Ewyas Harold na jugozapadu bile su prve normanske utvrde podignuta na engleskom tlu, a Wigmore, Clifford, Weobley, Hereford i Kilpeck njihova uporišta.

John Wycliffe teolog i reformator bio je utjecajan u Herefordshiru, a lolardizam je bio raširen krajem  14.  i početkom 15. vijeka. Za Ratova dviju ruža Herefordshire je stao na stranu Dinastije York, na čelu Edwardom grofom od Marcha (kasniji Edward IV).
Za engleskog građanskog rata sredinom 17. vijeka - Herefordshire se priklonio rojalistima, pa je grad Hereford, kao njihov centar, nekoliko puta padao iz ruke u ruku.

## Znamenitosti

Od znamenitosti Herefordshire ima ruševine normanskih utvrda iz 12. vijeka kod Wiltona, Goodricha i Pembridga. Crkve sv. Marije i sv. Davida u Kilpecku sjajan su primjer herefordširske romanike a crkva cistercitske opatije u Abbey Doru rane gotike, dok je katedrala u Herefordu primjer mješavine stilova, od normanske romanike do gotike.

## Privreda

Herefordshire je oduvijek bio bogat poljoprivredni kraj, pa je ona i danas glavna privredna aktivnost. On ima više šuma od bilo kojeg kraja u Engleskoj, a isto tako i voćnjaka sa kruškama i jabukama.

Poznat je i po proizvodnji hmelja, on je drugi odmah iza Kenta, ali i po Herefordskoj kravi i Ryelandskoj ovci.
Industrija proizvodi poljoprivredne strojeve, konzerve, mliječne proizvode i namještaj (Hereford).

## Reference

## Vanjske veze

* Herefordshire County Council